cyanic-selkie/wikianc huggingface dataset:
Fatboy Slim
1990. gadi
1991. gadā tika izveidots kārtējais jaunais Kuka projekts (viņš principiāli katru reizi visu iesāka no nulles, lai neradītu asociācijas ar saviem iepriekšējiem ierakstiem) - acid-jazz grupa "Freak Power". Tikai viens šīs grupas pilnīgs komercialitātes singls "Turn On, Tune In, Cop Out" tiek topos līdz otrajai vietai. Pēc projekta "Freak Power" radošās darbības klusuma, viņš vienlaicīgi strādā zem dažādiem pseidonīmiem: "Pizzaman", "Mighty Dub Katz", un ar daudz un dažādiem muzikantiem. Singli, kas ierakstīti zem šiem pseidonīmiem, tiek ierakstīti mazās studijās un, pārsvarā, tikai vinila platēs, ka tas ir pieņemts deju "andergraundam".
1996. gadā Normans Kuks izdod jaunu albumu "Better Living Through Chemistry". Albuma nosaukums tika aizgūts no kādas 1950. gadu reklāmas, kura propagandēja, ka pārāk aktīvos bērnus ir nepieciešams nomierināt ar lielām diazepāma devām. Pie šī albuma izveides bez paša Normana Kuka vēl piedalījās arī "The Chemical Brothers", kuri principā arī izveidoja no dažādām Kuka skaņdarbiem pilnvērtīgu albumu. Skaņdarbi šajā albumā tika izpildīti dažādos mūzikas stilos: fanks, soulmūzika, tehno un labākajos 1960-70. gadu džeza ritmos. Šis albums ir iekļauts elektroniskās mūzikas pasaules kolekcijā, kā viens no labākajiem.
1998. gadā tika izdots jauns albums "You've Come a Long Way, Baby". Skaņdarbi no šī albuma veselu gadu turējās dažādu topu virsotnēs. Iesākumā albums tika izdots priekš deju zālēm, bet drīzumā kļuva populārs arī ārpus tām. Dziesma "Rockafeller Skank" kļuva plaši atpazīstama, pēc tās iekļaušanas datorspēles FIFA 99 skaņu celiņā.
2000. gadi
Pēc policijas aizlieguma, 2002. gadā, uzstāties Braitonā (sakarā ar divu cilvēku nāvi viņa koncerta laikā), Normans 2006. gadā atkal ieguva atļauju uzstāties savā dzimtajā pilsētā.
Interesanti fakti
Sava labākā albuma "You've Come a Long Way, Baby" izveidē, Normans Kuks izmantoja tikai novecojušu muzikālo aprīkojumu, pārsvarā, datoru "Atari 1040".
Andreass no Vestfālenes
Andreass no Vestfālenes jeb Vestfāles Andrejs (, latīņu: Andreas Westphalus) bija Livonijas ordeņa mestra vietas izpildītājs 1270. gadā.
Dzīvesgājums
Livonijas ordeņa brālis Andreass (citos avotos: Anders, Andrês; Andrich) bija cēlies no Vestfālenes, taču tuvākas ziņas par viņa dzīvi nav saglabājušās. Zināms, ka pēc mestra Oto nāves Karuzes kaujas laikā ordeņa brāļi viņu steidzami ievēlēja par mestra amata pildītāju "līdz viņiem kādu citu par mestru sūtītu." Viņš atveda ordeņa karaspēku uz Rīgu 1270. gada februārī un jau tajā pašā gadā ar nelielu karapulku devās pret lietuviešiem, kas bija iebrukuši ordenim pakļautajās zemēs.
Kad lietuviešu karavadonis uzzināja par bruņinieku nelielo skaitu, viņš pieņēma lēmumu uzbrukt pretinieku nometnei. Kaujā tika nogalināts mestrs Andreass un divdesmit ordeņa brāļu.
Datorpele
Datorpele (datoru kontekstā saukta arī vienkārši par peli) ir ierīce kursora pārvietošanai pa datora ekrānu. Tās funkcijas ir atkarīgas no konkrētās programmas, ar kuru strādā lietotājs. Lielākajā daļā programmu peles pārvietošana izraisa noteiktas formas veidojuma (kursora) — pārvietošanos pa ekrānu. Kursora izskats var būt atkarīgs no programmas statusa (piemēram, ja programma ir aizņemta, tad ir redzams smilšu pulkstenītis) vai atrašanās vietas programmas logā (kursora izskata izmaiņa, uzbraucot virsū hipersaitei). Normālos apstākļos grafiskajā vidē kursors ir bultiņa ar aso galu uz augšu un pa kreisi. Teksta programmās kursors atgādina burtu "I". Dažās programmās (pirmās personas šaujamspēles, dažas grafiskās programmas noteiktos apstākļos) peles pārvietošana maina skatīšanās virzienu spēles pasaulē.
Parasti pele ir apgādāta ar diviem taustiņiem un rullīti, tai ir iespējamas arī citas papildpogas. Pirms plašas rullīšu peļu izplatības bija arī sastopamas peles ar 3 pogām. Macintosh datoru pelēm ilgu laiku bija tikai viena poga.
Sākotnēji tika lietotas mehāniskās peles ar lodīti, kura pagriezās, peli pārvietojot pa galdu vai peles paliktni. Ar laiku lodītei pielipušu netīrumu daļiņu dēļ šādas peles darbība pasliktinājās. Mūsdienās vairumā lieto optiskās peles, kas kustības virziena un ātruma noteikšanai izmanto no paliktņa atstarotu gaismas plūsmu (peles apakšdaļā ir neliels gaismas avots). Šādām pelēm savukārt ir samērā svarīgi, lai paliktnis, pa kuru peli pārvieto, nebūtu ar pārāk raibu zīmējumu.
Savienojums ar datoru
Peles savienošanai ar datoru izmanto USB vai bezvadu savienojumu. Agrāk lietoja arī PS/2 vai virknes pieslēgvietas savienojumu. Ir sastopamas arī bezvadu Bluetooth peles. Bezvadu peles darbību nodrošina divvirzienu sakaru kanāls starp peli un datoru.
Bezvadu peles
Citi trūkumi bezvadu pelēm ir šādi:
Uzlādēt baterijas bezvadu pelei var, tās neizņemot, vai arī izņemt un uzlādēt ārpus tās (tāpat kā baterijas mobilajiem telefoniem). Pirmajā gadījumā peli vajag regulāri savienot ar stacionāru barošanas bloku caur kabeli, doka vai platformas induktīvās strāvas padevi.
Halvars Hanevolls
Halvars Hanevolls (no; dzimis Askerē, Norvēģijā, miris ) bija norvēģu biatlonists, trīskārtējs olimpiskais čempions.
Ar biatlonu nodarbojās kopš 1985. gada, Pasaules kausa posmos piedalījās kopš 1991.—1992. gada sezonas, bet olimpiskajās spēlēs debitēja 1994. gadā Lillehammerē. Savu vienīgo individuālo Olimpisko zelta medaļu viņš negaidīti izcīnīja 1998. gada olimpiādē Nagano, kad jau bija nostiprinājies Norvēģijas izlasē, kurā vietu saglabāja 15 gadus, galvenokārt pateicoties lieliskai šaušanas precizitātei. Kopā H. Hanevolls ir ieguvis 6 medaļas Olimpiskajās spēlēs, tai skaitā 3 zelta. Pēdējo zelta medaļu viņš izcīnīja 2010. gadā Vankūveras Olimpiskajās spēlēs 40 gadu vecumā. Vēl H. Hanevolls ir ieguvis 16 medaļas Pasaules čempionātos (no tām 5 zelta) un 23 reizes uzvarējis Pasaules kausa posmos.
Pēc 2009.—2010. gada biatlona sezonas H. Hanevolls paziņoja par profeionāla biatlonista karjeras beigām.
Miris 49 gadu vecumā.
Jānis Rubulis
Jānis Rubulis (ltg; 1893—1960) bija latgaliešu sabiedriskais un politiskais darbinieks. Tautas padomes loceklis (1918—1920), Satversmes sapulces deputāts (1920—1922), 2. Saeimas deputāts (1925—1928) no Latgales Zemnieku partijas.
Dzīvesgājums
Dzimis 1893. gada 6. maijā Rāznas pagastā. Pirmā pasaules kara laikā J. Rubulis bija latviešu strēlnieku rezerves pulka virsnieks un Pirmā Latgales latviešu kongresa laikā organizēja tā apsardzi. Ka Latgales Pagaidu zemes padomes pārstāvi viņu ievēlēja Latviešu Pagaidu Nacionālās padomes valdē. Pēc Latvijas Republikas nodibināšanas bija Tautas padomes loceklis, kā Latgales Zemnieku partijas loceklis ievēlēts Satversmes sapulcē, kur bija Lāčplēša kara ordeņa domes loceklis. Valsts zemes bankas valdes loceklis (1922—1939), tās pārvaldnieka biedrs (1939—1940). Līdztekus tam bija laikraksta Jaunas zinias redaktors un izdevējs, laikraksta Dryva izdevējs (1932) un laikraksta Jaunais vōrds izdevējs un redaktors (1927—1940). Otrā pasaules kara laika Rubulis devās trimdā uz Zviedriju, kur bija Zviedrijas Latviešu katoļu biedrības un Latviešu katoļu un demokrātisko zemnieku bloka priekšsēdētājs.
Miris 1960. gada 21. aprīlī Stokholmā.
Ankaras ils
Ankaras ils ir Turcijas administratīvi teritoriālā vienība valsts centrālajā daļā. Ila centrs un lielākā pilsēta ir valsts galvaspilsēta Ankara. Izvietojies Anatolijas reģionā, tā ziemeļos mežaini kalni, bet dienviddaļa iestiepjas Konjas līdzenumā. Lielākās upes ir Kizilirmaka un Sakarja. 50% zemes izmanto lauksaimniecībai, 28% — meži, bet 10% — pļavas un ganības. Ila dienvidos atrodas daļa no Tuza ezera.
Ilčes
Formāli kopš 1984. gada Ankaras municipalitāte iekļauj visu Ankaras ilu kā vienu no lielpilsētu pašvaldībām (büyükşehir belediyeleri). Administratīvi ils dalās 25 ilčēs, no kurām 9 (treknrakstā) ir Ankaras urbānā teritorija.
Plātņu tektonika
Plātņu tektonika ir mūsdienu ģeoloģiska teorija par litosfēras kustību. Šī teorija apgalvo, ka Zemes garoza sastāv no vairākām tektoniskām plātnēm, kuras visu laiku atrodas pastāvīgā kustībā attiecībā vienai pret otru. Okeāniskā tipa Zemes garozas plātnes visu laiku atjaunojas, spredinga procesā veidojot jaunas virsmas. Savukārt subdukcijas dēļ okeāniskās plātnes tiek bīdītas zem kontinentālajām vai salu lokiem un iegrimst Zemes mantijā, kur tās izkūst. Plātņu tektonika skaidro arī zemestrīču, vulkānu izvirdumu veidošanos, kuri visbiežāk notiek tieši pie plātņu robežām.
1920. gadā Alfrēds Vegeners pirmo reizi izvirzīja teoriju, ka Zemes garoza kustas tieši tektonisko plātņu kustības rezultātā. Sākotnēji šī teorija neguva atbalstu no pārējiem zinātniekiem. Teorijas atdzimšana notika 1960. gadā, kad tika iegūti dati no okeānu dzīļu mērījumiem, kuri liecināja par plātņu paplašināšanos un subdukciju (palīšanu zem citām plātnēm). Šie priekšstati apvienojumā ar veco kontinentu dreifēšanas teoriju izveidoja plātņu tektonikas mūsdienu teoriju, kura drīz vien kļuva par vispārpieņemtu koncepciju zinātnēs par Zemi.
Teorijas vēsture
20. gadsimta sākumā teorētiskajā ģeoloģijā tika izvirzīta kontrakciju hipotēze. Tas ir, Zeme atdziest līdzīgi tikko izceptam ābolam, respektīvi, uz tās virsmas veidojas grumbas, ko dēvējam par kalniem. Šīs idejas tālāk attīstījās ģeosinklināles teorijā, kura ir izveidota uz kroku būvju studiju pamata. Šo teoriju noformulēja Dž. Dens, kas izostāzes principu pievienoja pie kontrakciju hipotēzes. Saskaņā ar šo koncepciju Zemes garoza sastāvēja no granīta (zem kontinentiem) un bazalta (zem okeāniem). Saspiežoties okeāna dziļvagām, rodas tangenciālie spēki, kuri savukārt virza kontinentus. Tādā veidā veidojas kalnu grēdas, kuras laika gaitā noārdās. Viela, kura noārdās, nonāk atpakaļ dziļvagās.
Tektoniskās plātnes
Zemes tektoniskajām plātnēm robežas ir aptuvenas. Tās iedala primārajās, sekundārajās un terciālajās plātnēs. Uz primārajām balstās 6 kontinenti un Klusais okeāns. Sekundārās plātnes platības ziņā ir mazākas par primārajām, savukārt terciālās plātnes ir primāro un sekundāro plātņu daļas.
Kanaāna
Kanaāna (Canaan) bija sens nosaukums reģionam uz rietumiem no Jordānas upes. Vēlāk tas kļuva pazīstams kā Palestīna. Kanaānas teritorija aptvēra mūsdienu Izraēlu, kā arī daļu Libānas un Jordānijas. Kanaānieši uzskatāmi par vienu no vecākajām Tuvo Austrumu tautām. Tā bija semītu cilts, kas ieradusies Vidusjūras austrumu piekrastē no Arābijas pussalas un sajaukusies ar citiem šī reģiona pirmiedzīvotājiem, par kuriem ziņas ir skopas. Daži vēsturnieki gan uzskata, ka kanaānieši nav bijuši viena etniskā grupa, bet gan vairāku grupu kopums, kas ietvēra perizītus, hetus un hivītus. Kanaānieši ir ievērojami ar to, ka ar viņiem šajā reģionā aizsākās bronzas laikmets. Šī reģiona straujā saimnieciskā attīstība izskaidrojama gan ar bronzas tehnoloģijas ieviešanu, gan arī ar to, ka, tāpat kā citās plašā Vidusjūras reģiona daļās, arī Palestīnā klimats senatnē bija daudz mitrāks un auglīgāks, nekā tas ir mūsdienās.
Apmēram 3. tūkstošus gadu p.m.ē. kanaānieši sāka apmesties pilsētās un no jau agrāk izveidotām nocietinātām apmetnēm attīstījās vairākas pilsētvalstis, tai skaitā Jērika. Viņi arī tiek uzskatīti par alfabēta pirmajiem izgudrotājiem (dažreiz gan par tiem uzskata feniķiešus — kanaāniešu pēcnācējus). Kanaāniešu ticējumos meklējamas arī mūsdienu lielāko reliģiju — jūdaisma, kristietības un islāma saknes.
Daži vēsturnieki uzskata, ka senebreju valoda izveidojusies uz kanaāniešu valodas pamatiem. Savukārt feniķiešu valoda uzskatāma par senebreju valodas agrīno formu.
Antaljas ils
Antaljas ils atrodas Turcijas dienvidu daļā - pie Vidusjūras.
Tas, pēc iedzīvotāju skaita, ir visstraujāk augošais ils Turcijā, un pēdējos gados kļuvis par populāru tūristu galamērķi.
Lielais Ilgas ezers
Lielais Ilgas ezers (arī Ilgas ezers, Ilzes ezers, Lielais Ilzes ezers) ir ezers Augšdaugavas novada Medumu pagastā. Izvietojies Augšzemes augstienē ziemeļrietumos no Medumu ezera, no kura atdalīts ar 300 m platu zemesšaurumu. Krasti zemi, lēzeni, dibens — dūņains un siekstains, vietām — smilšains un avotains. Ezerā ietek 8 strauti, iztek strauts uz Mazo Ilgas ezeru dienvidrietumos. Krastos vairākas peldvietas un atpūtas vietas.
Mīt ķīsis, plicis, vēdzele, līnis, karūsa, plaudis, līdaka, asaris, rauda, zutis, rudulis, vīķe.
Kaķa Acs miglājs
Kaķa acs miglājs (NGC 6543) ir planetārais miglājs, kurš atrodas Pūķa zvaigznājā. Pēc savas struktūras tas ir viens no sarežģītākajiem zināmajiem miglājiem.
Lejasnormandija
Galvaspilsēta Kāna Lielākās pilsētas Kāna Šērbūra-Oktvila Alensona Platība 17,589 km² Iedzīvotāju skaits (2007) 1 453 000 Komūnu skaits 1 812
Lejasnormandija ir agrākais Francijas reģions, kas mūsdienās ir atkalpavienots ar Augšnormandijas reģionu vienotā Normandijas reģionā.
Vēsture
Vairākās vietās arheoloģiskie izrakumos ir atklātas Romas impērijas celtnes. Tajā laikā šeit atradās vairākas pilsētvalstis. 5. gadsimtā to iekaroja franki, bet 9. gadsimtā normāņi.
Otrā pasaules kara laikā no 1940. līdz 1944. gadam Normandija bija vācu okupēta. 1944. gada 6. jūnijā sākās sabiedroto valstu militārā akcija "Operation Overlord" ar izcelšanos Lejasnormandijas piekrastē.
Ekonomika
Lejasnormandijas ekonomika ir lielā mērā balstīta uz lopkopības un piena lauksaimniecību, tekstilrūpniecību un augļu ražošanu kā galvenajām nozarēm.
Šis reģions ir vadošais Francijā sviesta, svaigā siera, mīksto sieru, sidra ābolu, sidra, puravu, rāceņu un lina sektoros. Lejasnormandijā tiek audzēts vairāk zirgu nekā jebkurā citā Francijas reģionā. Rietumu daļa tiek vairāk izmantota lauksaimniecībā, sakarā ar pļavām klātu līdzenumu. Netālu no Kaēnas tiek iegūtas dzelzs rūda. Arī tūrisms ir ļoti nozīmīga nozare. Viena no slavenākajām tūrisma vietām ir agro viduslaiku nocietinājums Monsenmišela. Reģionam ir tieša prāmju līnija uz Angliju (no Šērbūras un Kaēnas-Vitstrehamas ostas).
Godolfīna arābu zirgs
Godolfīna arābu zirgs (apmēram 1724. - 1753.) bija viens no trijiem ērzeļiem - ciltstēviem, no kuriem izveidoja Anglijas tīrasiņu zirgu šķirni. Otri divi bija Baierlija turku zirgs un Derlija arābu zirgs. Godolfīna arābu zirgu reizēm sauc par Godolfīna barbu, jo pastāv arī alternatīvs uzskats, ka tas ir bijis nevis arābu zirgs, bet barbs, jo it kā esot ievests no Tunisijas. Tomēr tas ir maz ticams, jo zirga gleznotajos portretos tas izskatās līdzīgāks arābu zirgiem nekā barbiem. Tas, ka zirgs ir ievests Eiropā no Tunisijas, neizslēdz to, ka zirgs ir arābu šķirnes, jo arī berberi mēdza importēt zirgus no Sīrijas. Zirgam ir bijuši vairāki saimnieki, bet savu vārdu vēsturē tas ieguva no sava vispazīstamākā saimnieka Godolfīnas otrā grāfa.
Zirgu 1729. gadā Francijā atrada un nopirka Edvards Koks. Ir vairākas versijas, kā Edvards Koks ir atradis Godolfīna arābu zirgu. Vienā ir teikts, ka Koks ir pamanījis zirgu velkam ratus Parīzes ielās. Citā ir minēts, ka Edvards Koks ir bijis personīgi pazīstams ar Lorēnas hercogu, kurš vēlāk kļuva par Vācijas imperatoru Franci I. Edvarda māsas vīrs sers Marmaduks Vivils no hercoga nopirka Belgradas turku zirgu, kuru aizveda uz Angliju. Iespējams, ka Godolfīna arābs arī tika iepirkts no hercoga, jo ļoti ticams, ka Godolfīna arābu zirgs ir bijis viens no tiem dažiem zirgiem, ko Francijas karalim kā cieņas apliecinājumu uzdāvināja Tunisijas reģions. Ir saglabājies franču apraksts zirgam - zirga vārds bija Šami, skaists, labi veidots, bet ļoti novājējis pēc ceļa pāri jūrai. Zirga temperaments bija nesavaldīgs un raksturs agresīvs, neviens to stallī nemīlēja. Bet tas ir maz ticams, ka zirgs būtu pazemināts par ūdens ratu vilcēju Parīzes ielās. Lai kāds būtu zirga ierašānās veids Parīzē, zirgs tika aizvests uz Angliju uz Koka staļļiem Longfordhollā Derbijā. Zirgs tur dzīvoja līdz Edvarda Koka nāvei 1733. gadā.
Edvards Koks ar grāfu Godolfīnu bija tuvi draugi, un viņš grāfam mantojumā bija atstājis ķēvi Roksanu un tās kumeļu Latu. Visi pārējie Koka zirgi, ieskaitot Godolfīna arābu nokļuva pie cita Edvarda drauga Londonas vaislas zirgu aģenta Rodžera Viljama. Godolfīnas grāfs atpirka arābu ērzeli, lai ķēve Roksana atkal būtu kopā ar savu izredzēto. Ērzelis savu turpmāko dzīvi pavadīja Brabahamā Kembridžā līdz nomira 1753. gada Ziemassvētkos.
Ir saglabājies zirga veterinārā ārsta Osmara apraksts - Nekad līdz šim nebiju redzējis tik labi veidotu un piemērotu zirgu skriešanai kā Godolfīna arābu zirgs; tā pleci bija kā nevienam zirgam, slīpi ieguļoties tālu atpakaļ uz muguras. Aiz pleciem tam bija ļoti augsts un attīstīts skausts, ka tikpat kā nebija vietas mugurai, kas bija muskuļaina un stingra, ar tik spēcīgiem krustiem, kādus agrāk nekad nebiju redzējis tik neliela izmēra zirgam.
Godolfīna ērzeļa karjera
Visu laiku slavenākais tīrasiņi zirgu ērzelis Eklipse pa tēva līniju ir pēcnācējs Derlija arābu zirgam, bet tā māte bija meita Regulusam. Arī mūsdienās, pētot tīrasiņu ģenētiku, ērzeļiem izcelsme visbiežāk aizved pie Derlija arābu zirga, bet ķēvēm pie Godolfīna zirga. Kopumā mūsdienu Godolfīna arābu zirga pēcnācēji, analizējot tēva un mātes līniju, ir 13,8% no visiem tīrasiņu zirgiem.
Evans
Evans var būt:
Padomju Savienības Komunistiskā partija
Padomju Savienības Komunistiskā partija jeb PSKP (КПСС) bija valdošā un vienīgā politiskā partija PSRS. PSKP jaunatnes organizācija bija komjaunatne.
Partijas struktūra
Partijas oficiālais valdošais orgāns bija partijas kongresi, kas notika ik pēc 1—5 gadiem, izņemot pārtraukumu no 1939. līdz 1952. gadam. Partijas kongresā ievēlēja Centrālo komiteju, kura pārvaldīja partiju kongresu starplaikos. Centrālā komiteja ievēlēja Politbiroju, kas faktiski bija partijas valdošais orgāns. Kopš Staļina nākšanas pie varas par vadošo amatu partijā kļuva ģenerālsekretārs, taču Ņikita Hruščovs šo amatu nekad neieņēma.
Vēsture
1898. gadā tika dibināta Krievijas Sociāldemokrātiskā strādnieku partija (KSDSP). 1912. gadā no tās atdalījās boļševiku frakcija, kas nodibināja atsevišķu partiju, ko var uzskatīt par PSKP dibināšanas gadu. 1917. gadā boļševiku partija sarīkoja Oktobra revolūciju, kurā Krievijā tika izveidota totalitāra valsts, kurā kopš 1920. gadu vidus, kad tika aizliegtas citas partijas, komunistiskā partija kļuva par vienīgo partiju valstī. 1925. gadā tā tika pārdēvēta par Vissavienības Komunististisko (boļševiku) partiju. 1952. gadā partija tika pārdēvēta par Padomju Savienības Komunistisko partiju. Kopš 1940. gada PSKP struktūrā iekļāvās Latvijas Komunistiskā partija. 1991. gadā līdz ar PSRS sabrukumu PSKP sadalījās vairākās neatkarīgās partijās. Dažās no valstīm, kuras radās vai tika atjaunotas pēc PSRS sabrukuma (piemēram, Latvijā), PSKP tika aizliegta.
Partijas vadītāji
Partijas galvenā vadītāja amats "ģenerālsekretārs" tika ieviests.
Evansa ledus straume
Evansa ledus straume (en) ir šļūdonis Antarktīdā. Sākas no Rietumantarktīdas ledus vairoga Elsvērta Zemē un dienvidaustrumu virzienā starp Zumberga ragu un Faulera pussalu noplūst uz Ronnes šelfa ledāju. No austrumiem tajā iekļaujas Drūrija ledus straume. Straume tika atklāta no 1974. gada 5. februāra Landsat satelītainām. Pētīta un uzmērīta ar aeroradiozondēšanas metodi Britu Antarktiskā dienesta lidojumā no Saiplas stacijas 1975. gada 21.—23. janvārī. Nosaukta par godu britu fiziķim Stenlijam Evansam (Stanley Evans), kurš kopš 1961. gada izstrādājis radiozondēšanas iekārtas un metodes leduskupolu un glečeru pētīšanai.
Pozicionāls skaitļu pieraksts
Pozicionāls skaitļu pieraksts jeb pozicionālā notācija ir tāda skaitļu pieraksta sistēma, kurā cipara lomu nosaka ne tikai šis cipars, bet arī tā atrašanās vieta skaitlī.
Definīcija
Skaitli x pozicionālā skaitļa pierakstā ar bāzi b var uzrakstīt:
Sistēmas ar dažādām bāzēm
Dažas no izmantojamām pozicionālā skaitļa pieraksta sistēmām:
2009. gada Carnikavas novada domes vēlēšanas
'''2009. gada Carnikavas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Carnikavas novada domē tika ievēlēti 15 deputāti. Vēlēšanās piedalījās 4 kandidātu saraksti, kas veidoti no 58 kandidātiem. Carnikavas novadā vēlēšanas notika 1 iecirknī.
Vēlēšanās visvairāk balsu ieguva Tēvzemei un Brīvībai/LNNK (46,01%), bet kopā novada domē iekļuva 3 no 4 sarakstiem. Carnikavas novada domes vēlēšanās piedalījās 2 537 vēlētāji jeb 59,05% no balsstiesīgajiem. No vēlēšanu aploksnēm derīgas bija 2 519, bet savu balsi par kādu no sarakstiem atdeva 2 469 vēlētāji.
Nikolajs Švedrēvics
Nikolajs Konstantīns Švedrēvics (dzimis (pēc vecā stila —  ), miris  ) bija baltvācu vieglatlēts, startējis šķēpa mešanas sacensībās.
Dzimis Rīgā, kalēja Ernsta Johana Švedrevica un viņa sievas Katrīnas dzimušas Krūmiņas ģimenē.
Pēc Pirmā pasaules kara iesaistījās Latvijas sporta dzīves organizēšanā. N. Švedrēvics piedalījās Latvijas Vieglatlētikas savienības dibināšanā, kļuva par tās pirmo priekšsēdētāju. Slimoja ar tuberkulozi, 1932. gadā ārstējās Tērvetes sanatorijā.
Dikembe Mutombo
Dikembe Mutombo Polondo Mukamba Žans Žaks Vamutombo (fr; dzimis Kinšasā, Kongo Demokrātiskajā Republikā) ir bijušais baluba tautības Kongo basketbolists, kurš spēlēja centra pozīcijā un visu savu profesionāļa karjeru aizvadīja ASV, Nacionālajā basketbola asociācijā. Karjeras 18 sezonu laikā spēlējis vairākos NBA klubos: Denveras "Nuggets", Atlantas "Hawks", Filadelfijas "76ers", Ņūdžersijas "Nets", Ņujorkas "Knicks", bet karjeru pabeidza Hjūstonas "Rockets" sastāvā. Savā pēdējā NBA sezonā (spēlēja kā otrais centrs, mainot Jao Minu) 42 gadu vecumā viņš bija vecākais spēlētājs līgā.
Dzimis 1966. gadā Leopoldvilā (tagadējā Kinšasa) 12 bērnu ģimenē. Pārvalda angļu, franču, spāņu, portugāļu, kā arī vairāku Āfrikas tautu valodas. 1987. gadā, 21 gada vecumā D. Mutombo pārcēlās uz ASV, lai studētu un spēlētu Džordžtaunas Universitātes komandā. Ar augumu 2,18 m D. Mutombo uzreiz parādīja sevi kā izcilu spēlētāju groza tuvumā un metienu bloķētāju.
1991. gada NBA draftā D. Mutombo izraudzījās Denveras "Nuggets" pirmajā kārtā ar kopējo 4. numuru. Debijas sezonā iekļuva labāko debitantu simboliskajā pieciniekā. Karjeras laikā saņēmis virkni balvu, tostarp 4 reizes bijis sezonas labākais spēlētājs aizsardzībā. Astoņkārtējs Visu zvaigžņu spēles dalībnieks. Tiek uzskatīts par vienu nu vislabākajiem metienu bloķētājiem un aizsardzības spēlētājiem NBA vēsturē. Pēc kopējā nobloķēto metienu skaita atpaliek tikai no Hakīma Oladžuvona
So Far Gone (miksteips)
So Far Gone ir trešais oficiālais miksteips no kanādiešu repera Drake. Dreiks arī ir izdevis "chooped & screwed" versiju albumam, kuru palēninājis DJ Mr. Rogers no Hjūstonas, Teksasas. Chopped & Screwed versiju var ielādēt bez maksas. Miksteips tika popularizēts ar izdošanas ballīti Toronto, kurā piedalījās pats Dreiks un Lebrons Džeimss.
Ārējās saites
So Far Gone
Pommers (nozīmju atdalīšana)
Pommers (de; sieviešu dzimtē Pommere) ir vācu cilmes uzvārds. Cilvēki ar šo uzvārdu:
Inside the Fire
"Inside the Fire" ir pirmais singls no rokgrupas Disturbed ceturtā albuma Indestructible. Tas tika izlaists 2008. gada 25. martā kā maksas lejupielādes dziesma.
MRO
MRO var būt:
Artvinas ils
Artvinas ils (tr) ir Turcijas pirmās pakāpes administratīvā iedalījuma vienība valsts ziemeļaustrumos Melnās jūras krastā pie robežas ar Gruziju. Lielākā ila pilsēta Artvina. Ila kopējā platība ir 7 436 kvadrātkilometri un 2010. gadā Artvinas ilā kopumā dzīvoja 164 759 iedzīvotāju.
Ardahanas ils
Ardahanas ils (tr) ir ils Turcijas ziemeļaustrumos pie Turcijas robežas ar Gruziju un Armēniju. Robežojas ar Karsas ilu dienvidos, Erzurumas ilu ziemeļrietumos, Artvinas ilu rietumos, Gruziju ziemeļaustrumos un Armēniju austrumos. Kopējā ila teritorija ir 5661 kvadrātkilometrs ar 105 454 iedzīvotājiem (2012) un tas ir sadalīts sešos rajonos. Lielākā pilsēta un administratīvais centrs ir Ardahana.
Vēsture
1878. gadā pēc Krievu- turku kara Ardahanas ilu iekļāva Krievijas Impērijas sastāvā līdz 1918. gadam, kad to iekļāva Demokrātiskās Gruzijas Republikas sastāvā līdz tās sabrukumam 1921. gadā.
2000. gadā uzsāka naftas vadu būvniecību caur Ardahanas ilu, kurš savieno Azerbaidžānu un Gruziju ar Turciju.
Ģeogrāfija
Ardahanas ils katru gadu vairākus mēnešu pavada zem sniega segas. Vidējā temperatūra ziemas mēnešos var sasniegt -20°C, un pat vasaras mēnešos vidējā temperatūra var būt zem nulles.
Ils ir sadalīts sešos rajonos, no kuriem lielākais ir Ardahanas rajons. Lielākā pilsēta ar 17 171 iedzīvotājiem ir Ardahana, kas ir ila administratīvais centrs.
Iedzīvotāji
Sākot ar 1950. gadu, iedzīvotāju skaits ar katru gadu samazinās, tiem pārceļoties uz citiem Turcijas reģioniem vai ārzemēm. Ja 1990. gadā Ardahanas ilā dzīvoja ap 170 000 iedzīvotāju, tad 2012. gadā to bija tikai ap 105 500.
Ilu lielākoties apdzīvo turki, gruzīni, turkmēņi, kurdi un azerbaidžāņi.
Japānas sieviešu basketbola izlase
Japānas sieviešu basketbola izlase ir nacionālā basketbola sieviešu komanda, kas pārstāv Japānu starptautiskās basketbola sacensībās, tādās kā Āzijas čempionāts, Pasaules čempionāts, Olimpiskās spēles. Pašlaik Japānas izlase FIBA Pasaules izlašu rangā ieņem 8. vietu. Japānas izlases labākie panākumi ir sudrabs 1975. gada Pasaules čempionātā un sudraba medaļa 2020. gada Vasaras Olimpiskajās spēlēs.
Turku revolucionāri
Revolucionāru ideoloģiju pamatā ietekmēja Osmaņu impērijas Tanzimata reformu laika idejas. Turku revolucionāriem nav saistības ar Jauno turku kustību, kas pastāvēja tajā pat laikā un bija lielā mērā saistīti ar Osmaņu valsti un osmaniskuma ideoloģiju. Turku revolucionāri nebija viendabīga cilvēku grupa, jo katram no viņiem bija atšķirīgi uzskati jautājumos par sabiedrību un politiku. Daži no viņiem savā starpā nebija sarunājušies gadiem ilgi pat tad, ja bija vadītāji svarīgām valsts pārvaldes institūcijām. Galvenais, kas viņus vienoja, bija vēlme izveidot suverēnu valsti.
''Piezīme: Zemāk uzskaitītās personas revolūcijā darbojās vairākos amatos un pildīja dažādus pienākumus. Iedalījums sastādīts, vadoties pēc tā, kā šīs personas piemin mūsdienās. Saraksts nav pilnīgs.''
Zinaīda Liepiņa
Zinaīda Liepiņa (bijusi arī Zāģere; dzimusi, mirusi ) bija latviešu vieglatlēte, galvenokārt startējusi tāllēkšanā.
Viņa piedalījās, kur 100 m sprinta distancē izcīnījusi 27. vietu ar 14,0 s. Ar Elfrīdu Karlsoni-Kukaini bijušas pirmās Latvijas sportistes, kas piedalījušās Olimpiskajās spēlēs (startējušas vienā dienā). Piedalījusies 1925. gada "sieviešu Olimpiādē", kur izcīnīja piekto vietu tāllēkšanā. Viņa ir izcīnījusi 12 Latvijas čempiones titulus dažādās disciplīnās. Tāpat 14 reizes labojusi Latvijas rekordus dažādās disciplīnās.
Otrā pasaules kara beigās emigrējusi uz Vāciju, pēc tam pārcēlusies uz dzīvi ASV.
SIM karte
SIM karte ir viedkarte, ko parasti izmanto GSM mobilo (vai citu mobilo) telefonu operatori, pakalpojumu sniedzēji, kas ir unikāli identificēta.
Tas ļauj pakalpojuma sniedzējam atpazīt pakalpojuma lietotāju un piegādāt tam nepieciešamos pakalpojumus.
SIM karte tiek kodēta un aizsargāta ar vairākām atslēgām. Parasti: PIN1, PIN2, PUK1, PUK2. Katra koda kļūdaina pēc kārtas ievadīšana ir limitēta.
Ievadot kļūdainus kodus pieejai SIM kartes informācijai vairāk reizes, nekā kartē ir atļauti mēģinājumi, tā tiek bloķēta.
SIM karte sastāv ne tikai no datiem, bet faktiski ir minidators, kas salīdzinoši labi aizsargāts.
Iegultā SIM karte (eSIM)
2015. gada jūlijā Apple un Samsung paziņoja par notiekošām pārrunām ar telekomunikāciju kompāniju asociāciju GSMA par iegulto SIM karšu ieviešanu.
Tradicionālās SIM kartes ir piesaistītas vienam sakaru pakalpojumu sniedzējam, un to nomainīt, nemainot arī SIM karti, šobrīd nav iespējams.
Medumi
Medumi (arī Medums) ir ciems Augšdaugavas novada Medumu pagastā, 13 km no Daugavpils, pie ceļa Daugavpils-Kauņa un Meduma ezera. Medumu pagasta centrs.
2009. gadā Medumos dzīvoja 670 cilvēku.
Aerobremzēšana
Aerobremzēšana - kosmiskā aparāta manevrs, lai ar nelielu degvielas patēriņu sasniegtu vajadzīgo orbītu, uz kādu brīdi ieejot planētas atmosfēras augšējos slāņos.
Mars Reconnaissance Orbiter
Mars Reconnaissance Orbiter jeb MRO (en "Marsa izlūkošanas orbitālais aparāts") ir NASA starpplanētu zonde Marsa izpētei. Palaista ar nesējraķeti Atlas-5. Marsu sasniedza un sāka aerobremzēšanas manevrus, lai ieņemtu optimālo orbītu, no kuras 2006. gada novembrī tā uzsāka zinātnisko darbību.
MRO ir apgādāts ar visaugstākās izšķirtspējas attēlu uzņemšanas kameru, kāda jebkad bijusi pie Marsa. Ar tā sakaru sistēmām iespējams vienlaicīgi noraidīt uz Zemi vairāk datu nekā ar visām iepriekšējām Marsa zondēm kopā, tāpēc tas kalpo kā retranslators citu Marsa orbitālo aparātu un nolaižamo aparātu datu pārraidīšanai.
Ripina
Ripina ir pilsēta Kujāvijas-Pomožes vojevodistē Polijā, uz dienvidiem no Brodņicas. Pilsētas vārdā nosaukts Marsa krāteris.
2011. gada Francijas atklātais čempionāts tenisā
'''2011. gada Francijas atklātais čempionāts tenisā''' bija 2011. gada otrais Grand Slam turnīrs. Tas norisinājās uz māla seguma kortiem ārpus telpām. Šis bija 110. Francijas atklātais čempionāta turnīrs. Tas no līdz  notika Francijas galvaspilsētā Parīzē.
Latvijas sportisti
No Latvijas turnīrā piedalījās trīs tenisisti: Ernests Gulbis vienspēlēs, Anastasija Sevastova gan vienspēlēs, gan dubultspēlēs un Līga Dekmeijere dubultspēlēs.
E. Gulbis sesto reizi pēc kārtas Grand Slam turnīros nepārvarēja pirmo kārtu. Tajā viņš ar 1:6, 4:6, 2:6 zaudēja slovēnim Blažam Kavčičam.
A. Sevastova pirmajā kārtā tikās ar Čehijas tenisisti Lūciju Hradečku. Latvijas pārstāve piedzīvoja zaudējumu ar 4:6, 7:5, 1:6. Dubultspēlēs viņa startēja kopā ar Olgu Savčuku no Ukrainas. Pirmajā kārtā tika zaudēts japānietes Kimiko Dati-Krumas un ķīnietes Šuaju Žanas pārim ar 5:7, 4:6.
L. Dekmeijere dubultspēlēs startēja kopā ar Agnesu Šavaju (Ungārija). Pirmajā spēlē tika gūta uzvara pār Irēnu Pavloviču un Lauru Torpu (abas no Francijas) ar 7:6(3), 3:6, 6:3. Otrajā kārtā nācās sacensties pret čehietei Kvetu Peški un slovēnieti Katarinu Srebotniku. Spēle tika pārtraukta pēc pirmā seta trešā geima, kad L. Dekmeijere un A. Šavaja izstājās pie rezultāta 1:2.
Abbey Road (nozīmju atdalīšana)
Abbey Road var būt:
Dainis Liepiņš (uzņēmējs)
Dainis Liepiņš (dzimis ) ir latviešu uzņēmējs un politiķis, bijis 12. Saeimas deputāts no Latvijas Reģionu apvienības. Šobrīd — Jelgavas novada domes deputāts. No 2017. līdz 2020. gadam bija Ozolnieku novada domes priekšsēdētājs.
Biogrāfija
No 1975. līdz 1986. gadam mācījies Jelgavas 1. vidusskolā, 1986. gadā — Jelgavas vakara maiņu vidusskolā. No 1999. līdz 2003. gadam studējis Biznesa augstskolā "Turība", kur ieguvis uzņēmējdarbības vadītāja kvalifikāciju.
1992. gadā uzsācis darba gaitas uzņēmumā "Preses Apvienība", kur vispirms vadījis Jelgavas nodaļu, pēc tam bija Rīgas nodaļas komercdirektors, pēc divu gadu pavadīšanas uzņēmumā "Diena", kur pildīja realizācijas daļas vadītāja pienākumus, atgriezās "Preses Apvienībā", šoreiz bija ģenerāldirektors. No 1996. līdz 1999. gadam vadījis uzņēmumu "Plus Punkts". No 1995. līdz 2004. gadam bijis izpilddirektors uzņēmumā "G.R.B. investīcijas", no 2003. līdz 2004. gadam — valdes priekšsēdētājs uzņēmumā "Babītes Hokeja halle", no 1999. līdz 2004. gadam bijis izpilddirektors uzņēmumā "Tritan" un valdes priekšsēdētājs uzņēmumā "Saliena Real".
No 2004. līdz 2009. gadam (dažādu laikposmu) ieņēmis augstu amatu dažādos uzņēmumos, atradies vairāku uzņēmumu valdē vai padomē, tai skaitā "Rīgas siltums", "Latvijas valsts ceļi", "Starptautiskā lidosta "Rīga"", "Latvijas valsts meži". Bijis padomes priekšsēdētājs uzņēmumos "Latvijas autoceļu uzturētājs", "Latvijas valsts ceļi", "Ceļu satiksmes drošības direkcija", "Latvijas pasts", "Starptautiskā lidosta "Rīga"" un valdes priekšsēdētājs uzņēmumā "Rīgas Centrāltirgus" un biedrībā "Latvijas tirgus savienība". Ir arī Latvijas Hokeja federācijas valdes loceklis.
Politiskā darbība
No 2004. līdz 2006. gadam un no 2007. līdz 2009. gadam D. Liepiņš bija Latvijas satiksmes ministra Aināra Šlesera ārštata padomnieks.
2009. gada Latvijas pašvaldību vēlēšanās tika ievēlēts Jelgavas domē no LPP/LC saraksta. 2010. gadā kandidējis uz vietu 10. Saeimā no apvienības "Par labu Latviju" saraksta, tomēr netika ievēlēts. 2013. gadā tika atkārtoti ievēlēts Jelgavas domē, šoreiz no partijas "Reģionu alianse" saraksta.
2014. gadā no apvienības "Latvijas Reģionu apvienība" saraksta tika ievēlēts 12. Saeimā. Ievēlēts par Latvijas Reģionu apvienības Saeimas frakcijas priekšsēdētāju.
2015. gadā Saeima izdeva D. Liepiņu turpmākai iztiesāšanai krimināllietā, kurā viņš tika apsūdzēts nepatiesas informācijas sniegšanā ikgadējā ienākumu deklarācijā. Laikā līdz tiesas lēmumam viņam bija jāpārtrauc darbību Saeimā, parlamenta darbā viņš varēja piedalīties tikai kā klausītājs. 2015. gada 17. septembrī Jelgavas tiesa atzina D. Liepiņu par nevainīgu un pilnībā attaisnoja visās apsūdzības epizodēs, tomēr vēlāk Zemgales apgabaltiesa viņu atzina par vainīgu, bet 2016. gadā Augstākā tiesa atstāja spēkā notiesājošo spriedumu, kā rezultātā D. Liepiņš zaudēja Saeimas deputāta mandātu.
2017. gada pašvaldību vēlēšanās D. Liepiņš kandidēja Ozolnieku novada domes vēlēšanās kā Latvijas Reģionu apvienības saraksta līderis, tika ievēlēts domē un pēc tam arī ievēlēts par novada domes priekšsēdētāju. 2020. gada februārī zaudēja amatu. 2021. gada Latvijas pašvaldību vēlēšanās ievēlēts Jelgavas novada domē no Latvijas Reģionu apvienības saraksta.
Posmtārpi
Posmtārpi ir dzīvnieku tips. Pie posmtārpiem pieder dzīvnieki ar garu, posmotu ķermeni. Posmi atgādina gredzenus. Posmtārpi, tāpat kā plakantārpi un veltņtārpi, ir trīsslāņaini dzīvnieki ar divpusīgu simetriju. Atšķirībā no veltņtārpiem posmtārpu ķermeņa dobumu izklāj vienslāņa epitēlijs. Katrā posmā ir dobums, kas norobežots no blakus esošajiem posmiem. Posmtārpiem ir asinsrites sistēma un maņu orgāni. Nervu sistēma ir sarežģītāka nekā citiem tārpiem. Posmtārpi dzīvo jūrās, saldūdenī un augsnē. Zināms aptuveni 12 000 sugu.
Jūrā dzīvojošie posmtārpi
No jūras posmtārpiem vislielāko interesi izraisa nereīdas, no kurām daudzas ir zivju, to skaitā arī rūpniecisko zivju pamatbarība. Nereīdas dzīvo dūņās vai smiltīs pašu izraktās alās. Vairošanās periodā tās tuvojas ūdens virskārtai. Nereīdu ķermenis visbiežāk ir sārts vai zaļgans un mirdz visās varavīksnes krāsās. Priekšējie posmi krasi atšķiras no pārējiem un veido galvu, kurā atrodas mute, taustekļi un daži pāri taustes saru, divi pāri acu, aiz kurām ir viens pāris ožas bedrīšu. Katra posma sānos atrodas viens pāris muskuļotu izaugumu ar garu saru pušķiem. Tās ir primitīvas ekstremitātes, ko nereīdas izmanto, kad rāpo pa jūras dibenu, meklēdamas barību (sīkus jūras dzīvniekus, aļģes) un rokas gruntī.
Vairošanās
Posmtārpu tipā ir gan hermafrodītiski, gan šķirtdzimumu dzīvnieki. Sliekas ir hermafrodīti. Pirms olu dēšanas divi tārpi sakļaujas, pavērsuši priekšgalu viens pret otru, un apmainās ar šķidrumu, kurā peld spermatozoīdi. Šķidrums ieplūst sēklas uztvērējos. Olšūnu nobriešanas laikā jostiņas dziedzeršūnas izdala biezu šķidrumu, kas veido gļotainu uzroci. Ķermenim atkārtoti saraujoties un atslābstot, tārps virza uzroci un ķermeņa priekšgalu. Uzrocim slīdot pāri olvadu un sēklas uztvērēju atverēm, tajā iekļūst olšūnas un šķidrums ar spermatozoīdiem. Pēc tam tārps izlien no uzroča. Uzroča gali noslēdzas, izveidojot kokonu, kurā atrodas dažas apaugļotas olšūnas. No tām kokonā attīstās jaunas sliekas.
Ķermeņa dobums
Zem ādas epitēlija un muskulatūras posmtārpiem atrodas ķermeņa dobums, kas izklāts ar epitēlija šūnām un piepildīts ar dobuma šķidrumu. Katrā tārpa posmā ir viens pāris ķermeņa dobuma nodalījumu. Tādēļ pēc viena vai divu posmu ievainošanas dzīvnieks neiet bojā, jo ķermeņa dobuma šķidrums izplūst tikai no šo posmu dobumu brūcēm. Segmentā dobuma uzbūves principu cilvēks izmanto, veidojot piepūšamu gumijas laivu ar nodalījumiem.
Gremošanas sistēma
Gremošanas sistēma posmtārpiem sastāv no mutes dobuma, rīkles, barības vada, viduszarnas un galazarnas, kas beidzas ar anālo atveri. Dažiem posmtārpiem, piemēram, sliekām, ir guza (barības vada paplašinājums) un kuņģis. Gremošana notiek viduszarnā. Sagremotās vielas caur viduszarnas sienu nonāk asinīs, bet ar tām - visā organismā. Nesagremotās atliekas tiek izmestas caur anālo atveri.
Elpošana
Vairākumam posmtārpu skābeklis no ārvides organismā nonāk caur ādu. Speciāli elpošanas orgāni ir tikai daļai jūras posmtārpu. Tie elpo ar žaunām - zarainiem, pret ārvidi vērstiem ķermeņa sienas izaugumiem.
Izvadīšana
Katrā posmtārpu ķermeņa posmā ir viens pāris izvadkanālu, kas katrs sākas ar piltuvi ķermeņa dobumā. Šķidrās atkritumvielas no ķermeņa dobuma nokļūst piltuvēs un pēc tam caur izvadporām ārvidē.
Nervu sistēma
Nervu sistēma posmtārpiem sastāv no savstarpēji saistītiem pārskaita virsrīkles un zemrīkles nervu mezgliem (ganglijiem) un vēdera nervu ķēdītes, no kuras ganglijiem atiet nervi. No virsrīkles nervu mezgliem atiet nervi uz maņu orgāniem, kas atrodas ķermeņa priekšgalā. Gaisma un citi kairinātāji iedarbojas uz maņu šūnām. Tajās izraisītais uzbudinājums virzās pa nervu šķiedrām uz tuvāko gangliju, bet no tā pa citām šķiedrām uz muskuļiem un izsauc to saraušanos. Tā realizējas viens vai otrs reflekss.
Reģenerācija
Reģenerācija ir spilgti izteikta visiem posmtārpiem. Piemēram, sliekas ķermeņa priekšgals viegli ataudzē pakaļgalu. Nereīdām strauji reģenerē tā ķermeņa daļa, kas tiek zaudēta pēc dzimumšūnu izveidošanās vai kuru norauj kāds uzbrucējs.
Posmtārpu galvenās klases
Posmtārpu tipā izšķir divas galvenās klases - daudzsartārpus un mazsartārpus. Daudzsartārpi dzīvo jūrās. Gar ķermeņa sāniem tiem ir pārskaita izaugumi ar sariņiem. Mazsartārpi dzīvo galvenokārt augsnē un saldūdeņos. To ķermenim nav pārskaita izaugumu un uz katra posma esošie sariņi ir sīki. Pie daudzsartārpiem pieder, piemēram, nereīdas, bet pie mazsartārpiem - sliekas.
Posmtārpu izcelšanās
Ir zinātniski pierādījumi tam, ka posmtārpi cēlušies no seniem brīvi dzīvojošiem plakantārpiem. Par to liecina jūras posmtārpu kāpuru lielā līdzība ar skropstiņtārpiem. Uz posmtārpu kāpura ķermeņa ir skropstiņas. Kāpura izvadorgāni ir zaroti kanāliņi, un katrs kanāliņš sākas ar zvaigžņveida šūnu. Kāpura nervu sistēma ir līdzīga skropstiņtārpu nervu sistēmai. Par senākajiem posmtārpiem uzskata daudzsartārpus, kaut arī to uzbūve ir sarežģītāka nekā mazsartārpiem, kuriem nav ne kustību orgānu (izaugumu ķermeņa sānos), ne acu, ne taustekļu. Mazsartārpu uzbūve vienkāršojusies pēc pāriešanas uz dzīvi augsnē.
Kutorgina
Kutorgina ir izmirušu pleckāju ģints no Kutorginīdu kārtas. Ģints tika izdalīta 1861. gadā pēc Obolella (Kutorgina) cingulata sugas no Kanādas apakšējā kembrija nogulumiem. Šīs ģints pārstāvjiem čaulas vēdera vāciņš ir izliekts, reizēm tas ir ar sinusu. Tā neīstā areja ir plakana vai viegli ieliekta. Muguras pusē neīstās arejas nav. Čaulas ar krasām augšanas josliņām un ļoti smalku tīklveida ornamentējumu. Ģintī ir daudz sugu. Dzīvoja no apakšējā kembrija augšdaļas līdz vidējā kembrija apakšdaļai. Izplatīti bija Rietumeiropā, Sibīrijā, Ķīnā, Kazahstanā, Ziemeļamerikā.
Paracelzs
Paracelzs (dzimis Filips Aureols Teofrasts Bombasts fon Hohenheims (Philippus Aureolus Theophrastus Bombastus von Hohenheim) vai, miris ) bija šveiciešu-vācu renesanses laika ārsts, botāniķis, alķīmiķis, astrologs un okultists. Viņš ir piešķīris nosaukumu cinkam, kā arī viņš tiek uzskatīts par pirmo sistemātisko botāniķi.
Ajdinas ils
Ajdinas ils (tr) ir Turcijas pirmās pakāpes administratīvā iedalījuma vienība valsts dienvidrietumos. Izvietojusies Egejas jūras piekrastē, administratīvais centrs ir Ajdina, citas nozīmīgākās pilsētas ir kūrorti Didima un Kušadasi. Ils ir nozīmīgs lauksaimniecības reģions, kas iekļauj Lielās Menderesas ielejas lejasdaļu. Ziemeļos paceļas Ajdinas kalni, bet dienvidos — Mentešes kalni. Ila dienvidrietumos uz robežas ar Muglas ilu atrodas bijušais Egejas jūras līcis — Bafas ezers.
Roberts Perišs
Roberts Lī Perišs (en; dzimis Šrīvportā, Luiziānas štatā, ASV) ir bijušais amerikāņu basketbolists, spēlēja centra pozīcijā. Savas profesionāļa karjeras laikā spēlējis dažādos NBA klubos: Goldensteitas "Warriors", Bostonas "Celtics", Šarlotes "Hornets" un savu karjeru viņš pabeidza Čikāgas "Bulls" kluba rindās. Kopumā ir izcīnījis 4 NBA čempionu gredzenus. 1996. gadā tika nosaukts par vienu no 50 izcilākajiem NBA spēlētājiem visā līgas vēsturē. Tāpat R. Perišs ir NBA visvairāk spēļu aizvadījušais spēlētājs visā līgas vēsturē, kopumā 21 sezonu laikā viņš aizvadīja 1611 spēles.
Kolkasrags
Kolkasrags (liv) ir Kurzemes pussalas tālākais ziemeļu punkts Talsu novada Kolkas pagastā. Zemesrags atdala Baltijas jūru no Rīgas līča. Dienvidos no Kolkasraga atrodas ciems Kolka.
Saskaroties jūras un līča ūdeņiem, veidojas virpuļi, kas ir bīstami peldētājiem. No Kolkasraga uz ziemeļaustrumiem stiepjas aptuveni 6—7 kilometrus gara un 2 metrus dziļa sēre, kuras pamatā ir dolomīta sēklis. Sēres galā atrodas Kolkas bāka, kura uz mākslīga paaugstinājuma tika uzcelta 1884. gadā, bet kopš 1985. gada šī bāka darbojas automātiski. Kolkasrags ir pazīstams kā putnu vērošanas vieta, jo šeit ir intensīvākais putnu migrācijas ceļš Latvijas teritorijā. Dažās aprīļa dienās ik stundu to pārlido 30—50 tūkstoši putnu.
Nosaukums
Nosaukums Kolka saistāms ar Baltijas somu valodās izplatītu vārdu: tas pielīdzināms igauņu — kolgas, kolk, somu kolkka — kakts, stūris, nostūris, igauņu valodā sastopama arī nozīme — jūras līcis. Tomēr lībiešu valodā šis vārds zināms tikai kā vietvārds, tādēļ pieļaujams, ka "Kolka" ir igauņu izcelsmes nosaukums. Lībiešu lietotais Kolkasraga apzīmējums Kūolka nanā burtiski tulkojams kā "Kolkas deguns".
Vēsture
Kolkasraga sērē guļ neskaitāmu laivu un kuģu atliekas. Senatnē šo sēkli dēvēja par "ļaunā milža Toma degunu".
Nostāsti vēstī, ka Kolkasragā, brīdinot jūrniekus, senatnē tika dedzināti ugunskuri. Laiku pa laikam jūras laupītāji pārvietojuši ugunskurus uz Zilajiem kalniem, un kuģi uzskrējuši sēkļos. Vietējie iedzīvotāji sevi agrāk sauca par “rāndalist” — jūrmalniekiem.
2011. gada Pasaules čempionāts vieglatlētikā
2011. gada Pasaules čempionāts vieglatlētikā bija 13. Pasaules čempionāts vieglatlētikā, kas notika Tegu, Dienvidkorejā, no līdz. Iepriekšējais Pasaules čempionāts notika 2009. gadā Berlīnē, Vācijā. Šī bija pirmā reize Pasaules čempionātu vēsturē, kad tas notiek kontinentālajā Āzijā.
Čempionātā piedalījās 1848 sportisti no 203 valstīm (iepriekšējā čempionātā Berlīnē bija 1895 sportisti no 200 valstīm ). Deviņu dienu laikā tika izcīnīti 47 medaļu komplekti: 24 vīriešiem un 23 sievietēm (sievietes nesacenšas 50 km soļošanā).
Veiksmīgākā no čempionāta dalībvalstīm tradicionāli bija ASV, kas ieguva 25 medaļas (12 zelta, 8 sudraba, 5 bronzas). Pasaules čempionātā tika labots tikai viens pasaules rekords (to paveica Jamaikas komanda 4x100 m stafetē), bet arī 3 Pasaules čempionātu rekordi un 41 nacionālais rekords.
Latviju Pasaules čempionātā pārstāvēja 13 sportisti. Jau otrajā sacensību dienā Ineta Radēviča ieguva bronzas medaļu tāllēkšanā, pēdējā lēcienu sērijā uzrādot savu sezonas labāko rezultātu 6,76 m. Šis panākums bija pirmā medaļa Pasaules čempionātos Latvijai kā neatkarīgai valstij un tikai otrā medaļa vispār latviešu sportistiem (1983. gadā pie medaļas šķēpa mešanā tika Dainis Kūla). 2017. gadā, pēc tam, kad Krievijas sportiste Olga Kučerenko tika diskvalificēta par dopinga lietošanu, I. Radēviča saņēma čempionāta sudraba medaļu.
Vīrieši
<li id="noteFoot01a" >^ Trešo vietu ieguva Imane Merga (Etiopija), bet tika diskvalificēts par izkāpšanu ārpus skrejceļa. </li> <li id="noteFoot02a" >^ Skrējienā uzvarēja Dajrons Robless (Kuba), bet tika diskvalificēts par traucēšanu Liu Sjanam. </li> </ol>
Mali sieviešu basketbola izlase
Mali sieviešu basketbola izlase ir nacionālā basketbola sieviešu komanda, kas pārstāv Mali Republiku starptautiskās basketbola sacensībās, tādās kā Āfrikas čempionāts, Pasaules čempionāts, Olimpiskās spēles. Pašlaik Mali izlase FIBA Pasaules izlašu rangā ieņem 26. vietu.
Zvīņneši
Zvīņneši jeb Āzijas zvīņneši (Manis) ir zvīņnešu dzimtas (Manidae) ģints, kas apvieno 4 mūsdienās dzīvojošas sugas un 3 aizvēsturiskās sugas. Tā ir vienīgā Āzijas zvīņnešu apakšdzimtas (Maninae) ģints. Mūsdienu sugas izplatītas Āzijas dienvidos un dienvidaustrumos. Ģints tuvākie radinieki ir Āfrikas zvīņneši (Smutsiinae).
Zvīņneši uzturas visdažādākās biomās: tropu slapjajos mežos, applūdušos mežos, biezos krūmājos, atklātās lauksaimniecības zemēs un savannā.
Kopīgās īpašības
Zvīņnešu ādu sedz lielas, cietas keratīna zvīņas. Piedzimstot zvīņas ir mīkstas, bet nocietē, dzīvniekam pieaugot. Zvīņnesi izskata dēļ bieži salīdzina ar čiekuru vai artišoku. Briesmu gadījumā tas spēj saripināties ciešā kamolā līdzīgi kā ezis. Samērā asās zvīņas saceļas augšup, aizsargājot zvīņneša ķermeni. Saveļoties kamolā, galvu tas pabāž zem astes. Pavēderē zvīņas neaug, to sedz asspalvains matojums. Atšķirībā no Āfrikas zvīņnešiem Āzijas zvīņnešiem starp zvīņām aug sari, kas spraucas gar zvīņu vairogu malām.
Priekškāju nagi ir ļoti gari un nav piemēroti staigāšanai pa zemi. Tādēļ ejot, ķepas tiek savilktas dūrēs, lai aizsargātu nagus. Zvīņneši barojas ar skudrām un termītiem, lietojot savu ļoti garo, lipīgo mēli.
Sistemātika
Zvīņnešu ģints (Manis)
2005. gada Eiropas čempionāts basketbolā
2005. gada Eiropas čempionāts basketbolā (EuroBasket 2005) bija 34. kontinenta čempionāts, kas norisinājās Serbijā un Melnkalnē, laika posmā no līdz. Par Eiropas čempioniem kļuva Grieķijas izlase, kas finālā uzvarēja Vācijas izlasi ar rezultātu 78:62. Bronzas medaļu izcīnīja Francijas izlase, kas cīņā par bronzas medaļām uzvarēja Spānijas izlasi. Par turnīra vērtīgāko spēlētāju tika atzīts Vācijas basketbolists Dirks Novickis, kas kļuva arī par turnīra rezultatīvāko spēlētāju.
Eiropas čempionātā piedalījās 16 Eiropas vīriešu basketbola valstsvienības. Latvijas basketbola izlase turnīrā ieņēma dalītu 13.-16. vietu.
Pasaules čempionāta kvalifikācija
FIBA piešķirtās wild-cards (uzrādītas tikai FIBA Europe dalībvalstis):